**BOSNA I HERCEGOVINA**

**FEDERACIJA BOSNE I HERCEGOVINE**

**FEDERALNO MINISTARSTVO RAZVOJA,**

**PODUZETNIŠTVA I OBRTA**

**MOSTAR**

**POTREBNA DOKUMENTACIJA**

**za**

**JAVNI NATJEČAJ**

**za odabir korisnika grant sredstava**

**„Tekućih transfera“**

**Projekt**

***„Stipendiranje učenika koji se obrazuju za***

 ***deficitarna zanimanja“***

**SMJERNICE ZA UKLJUČIVANJE U PROJEKT**

***Stipendiranje učenika koji se obrazuju za deficitarna zanimanja***

**Ciljevi projekta**

Stimuliranje učenika da se obrazuju za obavljanje djelatnosti deficitarnih zanimanja.

**Kriteriji za izbor korisnika sredstava:**

|  |  |  |
| --- | --- | --- |
| **Kriterij** | **Makimalan broj bodova** | **Prednost** |
| 1. Uspjeh u prethodnoj godini školovanja
 | 30 bodova | Obitelj učenika nema nikakvih primanja |
| 1. Imovinsko stanje učenika
 | 40 bodova | Odličan uspjeh |
| 1. Dosadašnji poticaji od strane FMRPO-a
 | 30 bodova | Koristili manje potic. sredstava u proteklom periodu od FMRPO-a |

Izbor korisnika grant sredstava vrši Komisija za odabir korisnika sredstava. Komisiju za odabir korisnika sredstava imenuje Federalni ministar razvoja, poduzetništva i obrta.

Zadatak Komisije je da u skladu sa odredbama Pravilnika o postupcima u provođenju Programa razvoja male privrede ("Službene novine Federacije BiH", br. 50/13, 55/13 i 86/13) i na osnovu propisanih kriterija (navedeni u gornjoj tabeli) iz Odluke o usvajanju Programa utroška sredstava s kriterijima raspodjele sredstava tekućih transfera i Javnog konkursa, izvrši rangiranje korisnika grant sredstava. Ukoliko zahtijevana poticajna sredstva budu veća u odnosu na planirana, Ministarstvo će raspodjelu istih izvršiti u skladu s utvrđenom rang listom do utroška planiranih sredstava.

Nakon obrade prispjelih prijava Ministarstvo će objaviti rezultate Javnog konkursa u "Službenim novinama Federacije BiH" i na internet stranici Ministarstva [www.fmrpo.gov.ba](http://www.fmrpo.gov.ba), a podnosioci prijava se neće pojedinačno obavještavati

**Korisnici sredstava**

Učenici koji će se u školskoj 2017./2018. godini školovati u srednjim stručnim školama za deficitarna zanimanja.

Popis deficitarnih zanimanja utvrđuje odlukom svaka jedinica lokalne uprave posebno i odluka mora biti objavljena u službenom glasilu jedinice lokalne uprave.

1. **Sadržaj prijave**

Prijava mora obvezno sadržavati:

* 1. **Pravilno popunjen *Zahtjev za uključivanje u projekt*** - elektronski popunjen
* Popuniti sva polja u poglavlju I – Podaci o podnosiocu zahtjeva,
* Napisati kratku biografiju/životopis u poglavlju IV,
* Na kraju obrasca obavezno navesti mjesto, datum i potpisati zahtjev od strane odgovorne osobe.
	1. **Potrebnu dokumentaciju**

Dokumentacija navedena na Zahtjevu za uključivanje u projekt od tačke 1. do tačke 8. složena po datom redoslijedu.

Sva dokumenta trebaju biti izdana od strane nadležnih organa. Priložena dokumenta ne smiju biti starija od 3 (tri) mjeseca od dana objavljivanja Javnog konkursa u "Službenim novinama Federacije BiH". Sve priložene kopije dokumenata trebaju biti ovjerene od strane nadležnih organa ovjerom ne starijom od 3 (tri) mjeseca od dana objavljivanja Javnog konkursa u "Službenim novinama Federacije BiH".

**Način podnošenja prijave**

Prijave sa odgovarajućom dokumentacijom, šalju se preporučeno poštom u zapečaćenim kovertama na adresu:

**Federalno ministarstvo razvoja, poduzetništva i obrta**

**dr. Ante Starčevića bb (Hotel „Ero“) 88000 Mostar,**

**Ne otvarati – po Javnom konkursu za Projekt stipendija**

(uokvirenu adresu sa naznakom izrezati i nalijepiti na zapečaćenu kovertu)

Na poleđini koverte obavezno navesti:

* **naziv–ime podnosioca prijave;**
* **adresu i kontakt telefon;**

**Prijave se dostavljaju zaključno sa 22.09.2017. godine (petak), odnosno prihvatit će se prijave koje imaju poštanski pečat najkasnije sa navedenim datumom.**

Biće odbačene i neće biti predmet daljeg razmatranja prijave ako:

* su neblagovremene,
* nemaju sve sadržajne elemente,
* ne ispunjavaju uslove ovog Javnog konkursa,
* na koverti nije naznačen naziv projekta na koji se prijavljuje
* sadržaj prijave ne odgovara nazivu projekta naznačenom na koverti

**Pravo sudjelovanja**

Korisnici poticajnih sredstava koji do završetka ovog Javnog konkursa nisu izvršili svoje ranije preuzete obaveze po osnovu korištenja poticajnih sredstava ovog Ministarstva, nemaju pravo sudjelovanja u ovom Javnom konkursu, odnosno njihove prijave se neće uzeti u razmatranje.

**Napomene**

 Sa podnosiocima prihvaćenih prijava Ministarstvo zaključuje ugovore, kojima će se definisati međusobna prava i obaveze ugovornih strana, a posebno način i dinamika korištenja dodijeljenih finansijskih sredstava, te nadzor nad utroškom istih.

Podnosioci prijava čije se prijave odbace, mogu uložiti prigovor Ministarstvu u roku od osam dana od dana objave rezultata Javnog konkursa u "Službenim novinama Federacije BiH", radi provjere činjenica i objektivnosti ocjene ponude.